Luby's žudynės

Luby's šaudynės buvo masinė ginkluota žmogžudystė įvykdyta 1991 metų spalio 16 d. Killeeno miesto restorane, Tekasase, JAV. Kaltininkas George Hennard įvažiavo pro "Luby's" restorano vitriną savo pikapu, išlipęs dviem pistoletais nušovė 23 žmones, sužeidė dar 27 ir nusišovė pats. Tai yra ketvirtos pagal aukų skaičių masinės žudynės JAV istorijoje po žudynių Orlando naktiniame klube, Virdžinijos tehnologijų universitete ir Sandy Hook pradinėje mokykloje.

Incidentas 
1991 metų spalio 16 dieną 35-erių George Jo Hennard, bedarbis jūrų prekeivis, aplinkinių apibūdinamas kaip agresyvus ir uždaras, nekenčiantis mažumų ir moterų, įvažiavo savo mėlynu 1987 metų Ford Ranger pikapu į stiklinę "Luby's" restorano vitriną Kileen mieste, Teksaso valstijoje. Rėkdamas "Visos Killeeno ir Beltono moterys gyvatės! Štai ką jūs padarėte man ir mano šeimai! Štai ką man padarė Bell apygarda... Atėjo atpirkimo diena!" Hennardas ėmė šaudyti į restorano klientus ir darbuotojus dviem pistoletais. Jis nušovė 23 žmones, iš kurių 10 buvo nužudyti šūviais į galvą, sužeidė dar 27 ir nusižudė pats. Restorane tuo metu iš viso buvo 140 žmonių.

Tądien buvo Nacionalinė boso diena, todėl restoranas buvo perpildytas. Iš pradžių praeiviai manė, kad autoįvykis, kurio metu pikapas išdaužė vitriną ir įvažiavo į restoraną, buvo netyčinis, tačiau netrukus prasidėjo šūviai. Pirma auka buvo veterinarė Michael Griffith. Kitas klientas, Tommy Vaughn, susižalodamas išdaužė galinį restorano langą, padarydamas išėjimą sau ir kitiems lankytojams.

Hennard bent tris kartus iš naujo užtaisė ginklus, ir, po trumpo susišaudymo su policijos pareigūnais, kurio metu buvo sužeistas, pasislėpė  restorano tualete, kur nusišovė į galvą.

Galimas motyvas 
Daugelis parodymų atskleidė Hennardo neapykantą moterims. Buvęs jo kambariokas sakė: "Jis nekentė juodaodžių, lotynų amerikiečių, gėjų. Sakydavo, kad visos moterys - gyvatės. Nuolat  jas žemindavo, ypač kai susipykdavo su savo motina".

Išgyvenusieji šaudynes teigė, jog Hennard taikėsi į moteris. 14 iš 23 aukų buvo moterys.

Aukos 
Per šaudynes buvo nužudyti:

Žudikas 
George Jo Hennard gimęs kaip Georges Pierre Hennard 1956 m. spalio 15 Sayre, Pensilvanija, JAV. Šveicarijoje gimusio chirurgo, ir namų šeimininkės sūnus. Jis turėjo du jaunesnius brolį ir seserį, Alanas ir Desiree. [reikalinga citata] Jo šeima vėliau persikėlė į Naująją Meksiką, kur tėvas dirbo White Sands Missile Range. 1974 m. jis užsirašė į JAV karines jūrų pajėgas ir tarnavo dvejus metus. Vėliau dirbo prekybos laivyne, bet buvo atleistas dėl narkotikų vartojimo. 

Prieš šaudymą Hennard persekiojo dvi seseris, gyvenusias jo kaimynystėje. Jis nusiuntė joms laišką, kuriame rašė: "Prašau suteikti man malonumą juoktis į veidą visoms baltaodėms klastingoms gyvatėms iš dviejų miestų (Killeen ir Belton), kurios stengėsi sunaikinti mane ir mano šeimą."

Pasekmės 

Kovos su nusikalstamumu įstatymo projektas buvo planuojamas svarstyti JAV Atstovų rūmuose dieną po incidento. Kai kurie šaudymo aukų buvo atstovo Chet Edwards rinkėjai, atsakydamas jis pareiškė savo nepritarimą ginklų kontrolės nuostatai, kuri buvo dalis įstatymų projekto.  Nuostata, galėjusi uždrausti kai kurie ginklus (pavyzdžiui tokius, kuriuos naudojo Hennard) nebuvo priimta.

Teksaso valstijos ginklų asociacija reikalavo, jog valstijos gyventojai ir toliau galėtų turėti su savimi paslėptus ginklus.  Demokratas gubernatorius Ann Richards vetavo tokius įstatymus, bet 1995 jo respublikonas įpėdinis, George W. Bush, pasirašė vieną iš  leidimų.

Už Kileeno  bendruomenės centro stovi rausvo granito memorialinis paminklas su įvykio data ir žuvusiųjų vardais.

Įvykio vieta 
Luby’s restoranas vėl atsidarė praėjus 5 mėnesiams po įvykio, tačiau galutinai užsidarė 2000 m. Nuo 2006 šioje vietoje atsidarė kinų restoranas.

Taip pat žr. 
 2009 m. Fort Hood žudynės  ir 2014 Fort Hood žudynės, kitos dvi masinės žudynės įvykusios Killeen, Teksase.
 2011 m. IHOP žudynės kitos žudynės populiariame restorane.
 Browno Vištienos žudynės, kitos žudynės populiariame restorane.
 San Ysidro "McDonald' s " žudynės, kruvinos masinės šaudynės įvykusios prieš Luby's žudynes.

Šaltiniai 

Žudynės